Venezuela

Venezuela vagy teljes nevén: Venezuelai Bolivári Köztársaság (spanyol: República Bolivariana de Venezuela) ország Dél-Amerika északi részén. Északról a Karib-tenger és az Atlanti-óceán, nyugatról Kolumbia, délről Brazília, északkeletről Trinidad és Tobago, keletről Guyana határolja. Fővárosa és legnépesebb városa Caracas.

Területét Spanyolország gyarmatosította 1522-ben, az őslakosok ellenállása közepette. 1811-ben az első spanyol-amerikai területek egyike lett, amely kikiáltotta a Spanyolországtól való függetlenségét, majd 1830-ban teljesen szuverén országgá vált.

Venezuela fejlődő ország, de a világ egyik legnagyobb kőolajtartalékaival rendelkezik és a világ egyik vezető kőolajexportőre. A vezetés rossz politikája miatt azonban az ország gazdaságának összeomlásához vezetett. Rekord hiperinflációval, alapvető áruhiánnyal küzd, ahol a magas munkanélküliség, a szegénység, a magas gyermekhalandóság, az alultápláltság, a bűnözés és korrupció jellemző problémák. Ezek miatt a 2010-es években több millió ember hagyta el az országot.

Etimológia 
A legnépszerűbb és legelfogadottabb változat szerint 1499-ben Alonso de Ojeda vezette expedíció ért el a kora újkori európaiak közül elsőként a venezuelai tengerpartra. A Maracaibo-tó környékén található gólyalábas házak az olasz navigátort, Amerigo Vespuccit az olaszországi Velence városára emlékeztették, ezért a régiót Veneziolának, vagyis "Kis Velencének" nevezte el. 
(A Venecia kicsinyítőképzős alakja spanyolul).

Fekvése 
Dél-Amerika északi részén terül el. Természetes határa a tengerpartja a Karib-tenger, illetve az Atlanti-óceán mentén, mintegy 2800 km hosszan.

Délen Brazíliával 2200 km hosszú határszakasza van; kelet felé a Guyanai Köztársasággal 743 km hosszú a határa, nyugaton Kolumbia a szomszédja, mintegy 2050 km hosszú szakaszon.

Északon tengerpart (a Karib-tengeren), keleten Guyana, délen Brazília, nyugaton Kolumbia határolja.

Földrajz 
{{Pozíciós térkép
| Venezuela
| alternatív térkép = Venezuela_relief_location_map.jpg
| képaláírás = Domborzati térkép
| igazítás=left
| méret      = 500
| szélességi fok1=10| szélességi ívperc1=30 
| hosszúsági fok1=-66 | hosszúsági ívperc1=-55
| felirat1    = Caracas
| jel mérete=8
| felirat mérete1=92
| felirat pozíciója1= fent
| szélességi fok2= 10| szélességi ívperc2=39
| hosszúsági fok2=-71 | hosszúsági ívperc2=-38
| felirat2    = Maracaibo
| jel mérete2=8
| felirat mérete2=80
| felirat pozíciója2=lent
| szélességi fok3=10 | szélességi ívperc3=10
| hosszúsági fok3=-67 | hosszúsági ívperc3=-59
| felirat3    = Valencia
| jel mérete3=8
| felirat pozíciója3=lent
| felirat mérete3=80
| szélességi fok4=10 | szélességi ívperc4=04
| hosszúsági fok4=-69 | hosszúsági ívperc4=-20
| felirat4    = Barquisimeto
| jel mérete4=8
| felirat pozíciója4=lent
| felirat mérete4=80
| szélességi fok5=08 | szélességi ívperc5=22
| hosszúsági fok5=-62 | hosszúsági ívperc5=-39
| felirat5   = CiudadGuyana
| jel mérete5=7
| felirat pozíciója5=jobbra
| felirat mérete5=78
| szélességi fok6=10 | szélességi ívperc6=07
| hosszúsági fok6=-64 | hosszúsági ívperc6=-43
| felirat6   = Barcelona
| jel mérete6=6
| felirat pozíciója6=lent
| felirat mérete6=80
| szélességi fok7=09 | szélességi ívperc7=45
| hosszúsági fok7=-63 | hosszúsági ívperc7=-11
| felirat7   = Maturín
| felirat pozíciója7=jobbra
| jel mérete7=6
| jel7=
| felirat mérete7=78
| szélességi fok8=08 | szélességi ívperc8=36
| hosszúsági fok8=-71 | hosszúsági ívperc8=-09
| felirat8   = Mérida
| felirat pozíciója8=jobbra
| jel mérete8=5
| jel8=
| felirat mérete8=78
| szélességi fok9=09 | szélességi ívperc9=30
| hosszúsági fok9=-70 | hosszúsági ívperc9=-50
| felirat9   = Andok
| felirat pozíciója9=jobbra
| jel9=White pog.svg
| jel mérete9=1
| felirat mérete9=95
| szélességi fok10=05 | szélességi ívperc10=58
| hosszúsági fok10=-62 | hosszúsági ívperc10=-32
| felirat10   = Angel-vízesés
| felirat pozíciója10=fent
| felirat mérete10=79
| jel10=Black Fire.svg
| jel mérete10=7
| szélességi fok11=08 | szélességi ívperc11=10
| hosszúsági fok11=-65 | hosszúsági ívperc11=-48
| felirat11   = Orinoco
| felirat pozíciója11=jobbra
| felirat mérete11=90
| jel11=White pog.svg
| jel mérete11=1
| szélességi fok12=05 | szélességi ívperc12=08
| hosszúsági fok12=-60 | hosszúsági ívperc12=-45
| felirat12   = Roraima
| felirat pozíciója12=lent
| felirat mérete12=90
| jel12=Black Fire.svg
| jel mérete12=8
| szélességi fok13=11 | szélességi ívperc13=13
| hosszúsági fok13=-63 | hosszúsági ívperc13=-59
| felirat13   = Margarita
| felirat pozíciója13=fent
| felirat mérete13=88
| jel13=White pog.svg
| jel mérete13=1
| szélességi fok14=10 | szélességi ívperc14=49
| hosszúsági fok14=-61 | hosszúsági ívperc14=-21
| felirat14   = Trinidad ésTobago
| felirat pozíciója14=fent
| felirat mérete14=89
| jel14=White pog.svg
| jel mérete14=1
| szélességi fok15=  5| szélességi ívperc15=35| 
| hosszúsági fok15= -62 | hosszúsági ívper15=-06| 
| felirat15    =  Canaima N. P. 
| felirat pozíciója15=fent
| felirat mérete15=89
| jel15=White pog.svg
| jel mérete15=1
| szélességi fok16=07 | szélességi ívperc16=30
| hosszúsági fok16=-69 | hosszúsági ívperc16=00
| felirat16   = L l a n o s
| felirat pozíciója16=jobbra
| jel16=White pog.svg
| jel mérete16=1
| felirat mérete16=93
| szélességi fok17=08 | szélességi ívperc17=07
| hosszúsági fok17=-63 | hosszúsági ívperc17=-33
| felirat17   = Ciudad Bolívar
| felirat pozíciója17=lent
| jel mérete17=6
| jel17=
| felirat mérete17=77
| szélességi fok18=05 | szélességi ívperc18=30
| hosszúsági fok18=-66 | hosszúsági ívperc18=00
| felirat18   = G u y a n a i - h e g y v i d é k
| felirat pozíciója18=jobbra
| jel18=White pog.svg
| jel mérete18=1
| felirat mérete18=93
| szélességi fok19=10 | szélességi ívperc19=15
| hosszúsági fok19=-67 | hosszúsági ívperc19=-35.7
| felirat19   = Maracay
| felirat pozíciója19=jobbra
| jel mérete19=6
| jel19=
| felirat mérete19=82
| szélességi fok20= 10| szélességi ívperc20=27.4
| hosszúsági fok20= -64 | hosszúsági ívperc20=-10.1
|           felirat20   = Cumaná
| felirat pozíciója20=jobbra
|        jel mérete20=5
|               jel20=
|    felirat mérete20=82
| szélességi fok21= | szélességi ívperc21=
| hosszúsági fok21= | hosszúsági ívperc21=
|           felirat21   = '| felirat pozíciója21=jobbra
|        jel mérete21=5
|               jel21=
|    felirat mérete21=
}}

 Domborzat 
Északi részén az Andok vonulatai emelkednek. Legmagasabb pontja az országban a Pico Bolívar (4978 m). Part menti láncát két részre osztja a Barcelonai-öböl: keleten a Cumanai-hegység, míg nyugaton a Karib-hegység foglal helyet. A Karib-hegységben számtalan medence helyezkedik el, melyek közül a legkiterjedtebb a Valenciai-medence. Az Andoktól északi irányban, a partvidéken a Maracaibói-medence lagúnavidéke húzódik, a Maracaibói-öbölben.

Déli részét a Guyanai-felföld 2000 méteres hegyei alkotják. A felföld az Orinoco-tól keletre fekvő tájegység, északi része dombvidék, középen hullámos hegyvidék, dél felé magashegység.

Az Andok és a Guyanai-felföld között ékelődik be az Orinoco-síkság vagy Orinoco-medence.

A partvonal előtt, a Karib-tengerben sorakozó szigetek legnagyobbika Margarita.

 Vízrajz 
A legnagyobb vízgyűjtő az Orinoco (2900 km). Jelentősebb folyók még: a Río Negro (2253 km), a Caroni, az Apure.

Legmagasabb vízesés a Földön: Angel-vízesés (Guyanai-hegyvidék) a Churun folyón, 979 m.

Legnagyobb tavai: Maracaibo-lagúna (12 950 km²), Valencia-tó (325 km²).

 Éghajlat 
Az országban előforduló éghajlati viszonyok:
 egyenlítői – a Guyanai-hegyvidéken
 trópusi szavanna – az Orinoco mellett
 szavannai – a hegyvidéki medencékben
 féltropikus
 szubtrópusi

Évi középhőmérséklet: 19-27 °C, amelyet főleg a tszf. magasság befolyásol.

 Növény- és állatvilág 

 Természeti világörökség 
 Canaima Nemzeti Park

 Történelem 
Legalább 15 ezer éve lakja ember a mai Venezuela területét. Ennek bizonyítékai a késői pleisztocénből feltárt szerszámok, nyílhegyek.

A 16. században, amikor megkezdődött Venezuela spanyol gyarmatosítása, a bennszülött népeket tervszerűen legyilkolták. Indián törzsfőnökök (kacikák) megkíséreltek ellenállni a spanyol behatolásnak, de végül vereséget szenvedtek, és ezzel szolgaságba kerültek (amikor a spanyolok rájöttek, hogy a nehéz munkát az indiánok nem tudták végrehajtani kezdtek afrikai fekete rabszolgákat vásárolni és a kolóniákba vinni).

Venezuela betelepítése 1522-ben kezdődött. Ekkor alapították Coro városát, a Spanyol Birodalom első állandó dél-amerikai települését a mai Cumana regióban. Kelet-Venezuelának ezt a részét Új-Andalúziába tagolták. A mai Venezuela legnagyobb része Új-Granada alkirályság része lett a 18. század elején. 1776-ban állították fel az önálló főkapitányságot. Sikertelen felkelések sorozata után Venezuela 1811. július 5-én kiáltotta ki függetlenségét Francisco de Miranda vezetésével, aki résztvevője volt a francia forradalomnak, azután lett Venezuela marsallja.  Caracast 1812-ben földrengés rombolta le, és az új állam ellen felkeltek a venezuelai nagybirtokosok. Mindez hozzájárult az első venezuelai köztársaság bukásához. A második venezuelai köztársaságot 1813. augusztus 7-én kiáltották ki. Néhány hónap után ez is összeomlott.

Az önrendelkezést az ország végül az 1821. június 24-én megvívott carabobói csata után nyerte el. Ezt a csatát Simón Bolívar nyerte José Antonio Páez és Antonio José de Sucre támogatásával. José Prudencio Padilla és Rafale Urdaneta a Maracaibo-tónál vívott csatában győzött 1823. július 24-én, segítve a független Venezuela megszületését. Új Granada kongresszusa Bolívárt bízta meg a granadai hadsereg vezetésével; parancsnoksága alatt az több országot szabadított fel, és megalapította Nagy-Kolumbiát. Sucre, aki sok csatában vett részt Bolívar oldalán, felszabadította Ecuadort, később pedig Venezuela második elnöke lett. Venezuela Nagy Kolumbia része volt 1830-ig, amikor a Páez vezette lázadásban kikiáltották az új Venezuelai Köztársaságot; első elnöke Páez lett.

Venezuelában a 19. században állandó volt politikai forrongás, diktátorok követték egymást. A 20. század első felében "caudillo"-k (puccsista katonatisztek) uralma folytatódott, miközben végrehajtották a legszükségesebb társadalmi reformokat és támogatták a gazdasági növekedést. Juan Vicente Gómez 1935-ös halála után vége lett a caudillismonak, demokratikus mozgalmak arra kényszerítették a katonákat, hogy visszavonuljanak a közvetlen politikai beavatkozástól 1958-ban. Azokban az években Venezuelában demokratikusan választott kormányok követték egymást. Az első világháború idején jelentős kőolajkészletet fedeztek fel az országban. Ez gazdasági fellendülést hozott, amely az 1980-as évekig tartott; 1935-ben az egy főre jutó GDP Venezuelában volt a legmagasabb egész Dél-Amerikában. A második világháború után a globalizáció hatásai és az erőteljes bevándorlás sokrétűvé tette a venezuelai társadalmat. A bevándorlók elsősorban Dél-Európából (Spanyolország, Olaszország, Portugália) és Latin-Amerika szegényebb országaiból érkeztek.

Az 1970-es években és az 1980-as évek elején, a "petrodollár éveiben" a nagyarányú közkiadások, a kormány és a magánszektor külső és belső eladósodása az olajárak 1980-as években bekövetkezett csökkenése idején válságba sodorta Venezuela gazdaságát. Hogy képes legyen teljesíteni fizetési kötelezettségeit, a kormány leértékelte valutáját. A következmény az életszínvonal drámai visszaesése lett. A hibás gazdaságpolitika, a kormány és társadalom egyre nagyobb korrupciója a szegénység kiterjedéséhez vezetett és olyan mértékű bűnözéshez, ami már a politikai stabilitást veszélyeztette. Végül 1992-ben két jelentős puccskísérlet is volt.

1992 februárjában egy korábbi ejtőernyős tiszt, Hugo Chávez megkísérelte megdönteni Carlos Andrés Pérez kormányát, mert dühítették az elnök szigorú gazdasági intézkedései. A puccskísérlet sikertelen volt, Chávezt bebörtönözték. Ugyanazon év novemberében volt egy másik sikertelen puccskísérlet is. A hadsereg forradalmi csoportjai szervezték, céljuk ugyanaz volt, mint Chávez megelőző kísérletének.

1998-ban Hugo Chávezt elnökké választották. Jelentős és vitatott reformokat hajtott végre az alkotmányon, bevezette a „bolivari forradalom” fogalmát.  2002 áprilisában Chávezt átmenetileg megfosztották hatalmától a hadsereg és az üzleti világ jobboldali elemei. A puccs legfőbb oka és célja a legnagyobb, már államosított olajtársaság új felső- és középszintű (korábban a hadsereghez közel álló) vezetőinek  kinevezése ellen kitörő, általános tiltakozó sztrájk támogatása volt. 2013-ban betegség következtében elhunyt, utóda az ország élén, korábbi külügyminisztere, Nicolás Maduro lett. Chávez halála után (2013) az ország az államcsőd szélére került.https://index.hu/gazdasag/2016/04/12/venezuela/ Az utóbbi években a helyzet tarthatatlannak látszik, élelmiszerhiány lépett fel, az infláció hatalmas, a zűrzavar állandósulni látszik. A kormány alig képes fenntartani a rendet és eddig nincs remény arra, hogy a válság mihamarabb megoldódni látszik.

 Államszervezet és közigazgatás 

 Alkotmány, államforma 
Venezuela elnöki szövetségi köztársaság.

 Törvényhozás, végrehajtás, igazságszolgáltatás 

Kormány
Parlament
Bíróság

 Közigazgatási beosztás 

 Politikai pártok 
Negyven éven át volt két fontos erős párt az országban, az AD (Acción Democrática) és a COPEI (Comité de Organización Política Electoral Independiente). Mind a kettő visszaszorult 1998-ban, mikor a Hugo Chávez pártja, a MVR (Movimiento Quinta Republica) megnyerte a választásokat. Vannak más politikai pártok, mint a Primero Justicia (Luis Borges, Henrique Capriles Radonski) és a Un Nuevo Tiempo (Omar Barbosa, Delsa Solórzano).

2007-ben az elnök Chávez, kimondta, hogy egypártrendszert szeretne bevezetni, hasonlóan a régi Szovjetunióhoz. Bár megjegyzendő, hogy az országban demokrácia volt, azaz Chávezt tisztán és demokratikusan választották meg, sőt az egyik választás főfelügyelője Jimmy Carter volt amerikai elnök volt, aki az eredményt szintén elismerte. Legalábbis a venezuelai kormány álláspontja szerint. A volt elnök és felesége által alapított humanitárius szervezet valójában ezt egy 2004-es referendumról állította, hogy a statisztikai adatok alapján nem lehet kimutatni – sem pro- vagy kontra-Chávez oldalról – a szavazatok szándékos és közvetlen manipulálását (az elnök visszahívásáról rendezték). A kritikák miatt később közzétették statisztikai adataikat és megerősítették álláspontjukat. (Más választások – pl. 2018-ban – esetében más álláspontra jutottak.

 Védelmi rendszer 

 Népesség 

 Általános adatok 
 Lakosság:  fő (2014)
 Népsűrűség: 26 fő/km²
 Születéskor várható élettartam: nők – 77 év, férfiak – 71 év

A népesség északról dél felé haladva rohamosan csökken. A Guyanai-masszívum Földünk egyik legritkábban lakott tája, népsűrűsége csak 10%-a az országos átlagnak.

Venezuela – Argentína után – Latin-Amerika második legvárosodottabb állama. A 2000-es évek elején Caracas agglomerációjában él minden 7. venezuelai ember, de Maracaibo, Valencia és Barquisimeto lakossága is meghaladja az 1 millió főt. A Caracas körüli hegyoldalakban – és a többi nagyváros peremén is – rengeteg szegény él a maga építette tégla- és hullámlemez viskókban. Majdnem ugyanannyian élnek ezekben a barriókban, mint magában a városban.

 Népességének változása 

 Legnépesebb települések 

 Etnikai összetétel 
Mesztic 69%, fehér 20%, fekete 9%, indián 2%. 

 Nyelvi megoszlás
Az állam hivatalos nyelve a spanyol, ezen kívül 31 őshonos indián nyelvet beszélnek. Ezek között van a guajibo (vagy guahibo), a pemon, a warao, a wayuu, továbbá különböző yanomaman nyelvek.

 Vallási megoszlás 
Vallási megoszlás: római katolikus 85%, egyéb 15%. 

 Szociális rendszer 

 Gazdaság 

A gazdasági, szociális és politikai válság a 2000-es évek elejétől az országot megbénító sztrájkokba, tüntetésekbe, zavargásokba torkollott. Az ország Hugo Chávez halála (2013) után nemsokára az államcsőd szélére került.

Venezuela egész gazdaságát és exportjának nagy részét egyetlen termékre, a kőolajra alapozza. A kivitele értékének mintegy 4/5-ét a nyersolaj, a finomított olajtermékek és a földgáz szolgáltatják. A kőolajipar mellett szinte eltörpülnek a gazdaság más területei. 2014-ben például az ország bevételeinek 96%-a származott az olajjal kapcsolatos bevételekből. Bár az utóbbi évtizedekben nőtt a vasérc- és földgázbányászat jelentősége, fokozták a vegyészet és a gépipar kapacitását, még mindig nem elegendő mértékben. 

A 2014–2016-os olajárválság során több mint 70%-kal visszaeső olajárak miatt súlyos gazdasági visszaesés alakult ki az országban. 2016 januárjában a Maduro-kormány "gazdasági vészhelyzetet" hirdetett. A gazdasági termelés csökkent, miközben az infláció hatalmas méreteket öltött. 2016. február 26-án az ország devizatartaléka 13,5 milliárd dollár volt, amely már 17 éves mélypontnak számított. Ez évben, 2016-ban az infláció már világszinten a legmagasabb volt. A globális gazdasági versenyképességi indexen Venezuela 2016-ban 138 ország közül a 130. helyre került, majd 2017-ben a 180 ország közül az utolsó előtti helyre. Az élelmiszerboltokban áruhiány alakult ki, nagyon sokan elvesztették a munkájukat, aki tehette, a szomszédos országokba, főleg Kolumbiába menekült.

A GDP összetétele szektoronként, 2014-ben: mezőgazdaság: 3,8%, ipar: 35,4%, szolgáltatások: 60,8% 

 Gazdasági adatok 
Az ország gazdasági adatai 2010-2018 között: 

 Gazdasági ágazatok 
 MezőgazdaságA növénytermesztést a kakaó, dohány, kávé, banán és cukornád termesztése képviseli. Az ország jelentős részén szarvasmarha és kecske tenyésztése folyik.
 Ipar, bányászat'''
Az ország földje kőolajban, vasércben, gyémántban és bauxitban igen gazdag. Iparának gerincét a kőolaj-feldolgozás, a nehézipar (vaskohászat, alumíniumkohászat) és a gépgyártás adja.
 Külkereskedelem 

Legfőbb kereskedelmi partnerei 2017-ben:
 Export:  34,8%,  17,2%,  16%, Holland Antillák 8,2%, Szingapúr 6,3%, Kuba 4,2%
 Import:  24,8%,  14,2%, Mexikó 9,5%

 Exporttermékek: kőolaj, bauxit, alumínium, acél, vegyipari termékek, mezőgazdasági termékek, alapvető iparcikkek
 Importtermékek: nyersanyagok, gépek, berendezések, közlekedési eszközök, építőanyagok

 Közlekedés 

 Szárazföldi közlekedés 

 Vasúthálózat hossza: 682 km.
 Közúthálózat hossza: 96 155 km.

 Vízi közlekedés 
Kikötők száma: 13.
 Légi közlekedés 
 Repülőterek száma: 127 (a legjelentősebb Caracas nemzetközi repülőtere).

 Kultúra 
Sok más dél-amerikai országtól eltérően Venezuelában nincsenek nyomai a nagy, Kolumbusz előtti civilizációknak, ám az őslakos indiánok hatása még mindig nagy a kultúrában, a vallásban és a folklórban is. A Maracaibo és Caracas között elterülő hegyekben például a római katolikus vallás és a pogányság különös elegye terjedt el.

Maracaibótól északra, a Venezuelai-öböl partján élnek a paraujanok, akik cölöpökre építik a házaikat. Az ország is ezekről a házakról kapta a nevét.

Az északnyugati országrészben a Guajira-félsziget őslakosai önálló nemzetnek tekintik magukat és nagyrészt hagyományos életmódjukat folytatják. A férfiak, ha látogatóba mennek, tollakkal díszített fejpántot öltenek, az asszonyok pedig állandóan hosszú, bő, fekete vagy mintás pamutköpenybe burkolóznak.

Az Orinoco folyó felső szakaszait övező esőerdők indián törzsei kultúrája semmit nem változott a kőkorszak óta.

A llanók a venezuelai vadnyugat, ahol a llaneróknak nevezett marhapásztorok a végtelen pusztaságban terelgetik csordáikat. Ők táncolják a nemzeti táncot, a joropót is.

 Oktatási rendszer 

 Kulturális intézmények 
könyvtárak, múzeumok, zenei intézmények

 Kulturális világörökség 
A kulturális világörökség része:
 Coro városa és kikötője;
 Ciudad Universitaria de Caracas (Caracas város egyeteme).

 Művészetek 

 Építészet
 Képzőművészetek
 Irodalom
 Filmművészet
 Zene

 Hagyományok 

 Gasztronómia 
A venezuelai konyha európai (spanyol, francia, olasz és portugál), nyugat-afrikai és őslakos indián elemekből jött létre. A különböző régióknak is meg vannak a maguk kulináris hagyományai. A legfőbb alapanyagok kukorica, rizs, vaddisznóhús, jamgyökér, bab és különféle húsok. Gyakori köretek a venezuelai étrendben a  hagyma, a padlizsán, a tök, a spenót és a cukkini. Nélkülözhetetlen adalék az ají dulce nevű erőspaprika és a papelón nevű barnacukor. Venezuela híres a fehérsajtjairól. Minden régiónak van saját sajtspecialitása.

 Turizmus 

Venezuela idegenforgalma jelentősen fejlődött 2000 után, különösen a kedvező földrajzi helyzete, a különböző tájegységek, a gazdag flórájának és faunájának köszönhetően, továbbá az egész évben élvezhető a kellemes trópusi éghajlata miatt.

Margarita szigete egyike az ország legfontosabb turisztikai célpontjainak.

 Sportélete 
A legnépszerűbb sportágak a baseball, a kosárlabda, a labdarúgás, a golf és a motorsportok. Venezuelai Formula–1-es pilóta volt Johnny Cecotto, valamint Pastor Maldonado, aki a 2012-es spanyol nagydíjon a Williams F1 színeiben hazája történetének első győzelmét aratta. Maldonado 2014-től 2015-ig volt a Lotus F1 Team pilótája, támogatója a PDVSA állami olajvállalat volt.

• Venezuelai labdarúgó-válogatott

• Venezuela az olimpiai játékokon

 Ünnepek 

 Jegyzetek 

 Források 
 Földrajzi Világatlasz (Nyír-Karta Bt., 2003)
 Cartographia Világatlasz (Cartographia Kft., 2001-2002)
 D. Gergely Anikó (szerk.): Földünk országai (Kossuth Könyvkiadó, 1981) 
 A Föld''. Világatlasz (TOP-O-GRÁF, Szarvas, Kárpátia, Nyír-Karta)

Kapcsolódó szócikkek 
 Venezuelai magyarok

További információk
 Országinformációk
 Vogel Dávid., Venezuela: Chavizmo – a 21. század „új szocializmusa”
 Vogel Dávid., Venezuela a bolivári úton – Az elmúlt két évtized politikai történelme -

 
Dél-Amerikai Nemzetek Uniója
Dél-Amerika országai